শ্রীলঙ্কা মান সময়
শ্রীলঙ্কা প্রমাণ সময় (SLST) শ্রীলঙ্কার একটি সময় অঞ্চল। এটি ইউটিসি থেকে ৫ ঘণ্টা ৩০ মিনিট এগিয়ে, ইউটিসি+০৫:৩০। পুরা দেশে একই সময় মেনে চলা হয়। ১৮৮০ সাল থেকে সিলন বা শ্রীলঙ্কার সময় ইউটিসি+০৫:৩০ ও ইউটিসি+০৬:৩০ -এর মধ্যে ছিল। ১৮৮০ সালে সময় ছিল ইউটিসি+০৫:৩০। দ্বিতীয় বিশ্বযুদ্ধের সময়, জানুয়ারী ১৯৪২ সালে, জাপানিদের সিলন আক্রমণের শেষপ্রান্তে সময় ইউটিসি+০৬:০০তে পরিবর্তন করা হয়। সেপ্টেম্বর ১৯৪২ সালে, এটি আগও এগিয়ে ইউটিসি+০৬:৩০ করা হয়। বিশ্বযুদ্ধের শেষে ১৯৪৫ সালে, সিলন সময় ইউটিসি+০৫:৩০তে ফিরিয়ে নেয়, ভারতের সাথে একই সময় রাখার জন্য। মে ১৯৯৬ সালে, শ্রীলঙ্কাতে বিদ্যুৎ স্বল্পতার কারণে দিবালোক সংরক্ষণ সময় চালু হলে এটি পরিবর্তন করে ইউটিসি+০৬:৩০ করা হয়। অক্টোবর ১৯৯৬ সালে, সময় আধা ঘণ্টা এগিয়ে ইউটিসি+০৬:০০ নির্ধারণ হয়। যদিও, এপ্রিল ২০০৬ -এ এটিকে পুনরায় ইউটিসি+০৫:৩০ ফিরিয়ে আনা হয়। সরকার আশা করেছিল, সময় পরিবর্তনের সাথে এই দ্বীপটি ভারতের সাথে থাকবে। স্যার আর্থার সি ক্লার্ক, যিনি ঐ সময়ে শ্রীলঙ্কাতে অবস্থান করছিলেন, তিনি এই পরিবর্তনের বিরোধিতা করে বলেন, এর ফলে যারা বহির্বিশ্বের সঙ্গে যুক্ত, তাদের প্রত্যেকের অসুবিধা হবে। বর্তমানে, শ্রীলঙ্কাতে দিবালোক সংরক্ষণ সময় পালন করা হয় না, যদিও এটি দ্বিতীয় বিশ্বযুদ্ধ সময়কালে ছিল।